July (30) bat Langai
Wunpawng Mungdan Shanglawt Asuya Dingdung Ginwang Ginjaw, Masat (1) Dap Ba Daju kata hpaw sharin ai Masat Yan (20) Ningpawt Ninghpang Hpyen Jawng yu hpawng hpe n'htoi July (30) ya shani hkying (10:00am kawn 12:30pm) lapran Majoi Gawk Nu hta galaw la lu sai lam shiga na chye lu ai. Ndai Jawng hta Wunpawng Myu Baw Sang ni sha n ga hpu nau Myen, Sam, Gala ni mung lawm ai lam nga ai.
Ginwang Ginjaw Pati Komiti Tingnyang Up (Gan) hte Dap Ba Shingja Du yan a Jawng yu mungga hta K.I.O a mung masa pan dung du lu na matu mung, K.I.O Asuya ngang gring hkra makawp maga ai hta mung K.I.A Hpyen Dap n'gun ja ra lam, Myu, Mungdan, Mung shawa, Magam Dap a ntsa sadi dung kang ka let, magam bungli gun hpai sa wa ra ai lam, Wunpawng Gumrawng Gumtsa Mungdan hta rawt malan magam bungli gaw Wunpawng myu ni sha n ga, mungdan kata nga ai kaga Myen, Sam, Gala, Miwa myu baw sang ni rai nga ai non-kachin ni yawng hta mung lit nga ai lam ni hpe n'gun jaw shatsam mungga shaga la lai wa sai lam na chye lu ai.
kac_Latn kac_Latn kac_Latn